turjo4nis/wikipedia-bn-dump-20250701 huggingface dataset:
অ্যালেক্স কুস্যাক

অ্যালেক্স রিচার্ড কুস্যাক (; জন্ম: ২৯ অক্টোবর, ১৯৮০) অস্ট্রেলীয় বংশোদ্ভূত আইরিশ ক্রিকেটার। মাঝারী সারির ডানহাতি ব্যাটসম্যান হিসেবে আয়ারল্যান্ড ক্রিকেট দলে খেলছেন। এছাড়াও, অ্যালেক্স কুস্যাক ডানহাতে মিডিয়াম-ফাস্ট বোলিংয়ে পারদর্শী। ঘরোয়া ক্রিকেটে ক্লোনটার্ফ ক্লাবে খেলে থাকেন।

২০০৭ সালে আন্তর্জাতিক ক্রিকেটে অভিষেক ঘটে তার। ২০০৯ সালে পেশাদারী ক্রিকেট খেলার জন্য দুইজন খেলোয়াড়ের একজন হিসেবে আইরিশ ক্রিকেট ইউনিয়নের সাথে চুক্তিতে আবদ্ধ হন। এরপূর্বে কাঠের ব্যবসার সাথে সম্পৃক্ত ছিলেন। একবছর পর আইরিশ ক্রিকেট ইউনিয়নের সাথে আরও চারজন চুক্তিবদ্ধ হলে তিনিও তাতে অন্তর্ভুক্ত হন।

প্রারম্ভিক জীবন 
২৯ অক্টোবর, ১৯৮০ তারিখে অস্ট্রেলিয়ার ব্রিসবেনে জন্মগ্রহণ করেন। আট বছর বয়সে ক্রিকেট খেলতে শুরু করেন তিনি। স্বভাবজাত খেলোয়াড় কুস্যাক গ্রেড ক্রিকেটে অংশ নেন ও নিয়মিতভাবে ব্যাটিং অর্ডার পরিবর্তন করে খেলেন। বোলিংয়ের ক্ষেত্রেও একইভাবে পরীক্ষা-নিরীক্ষা চালান। ২২ বছর বয়সে ২০০৩ সালে ক্লাব ক্রিকেট খেলার জন্য আয়ারল্যান্ডে চলে যান। আইরিশ পাসপোর্ট লাভের পর আয়ারল্যান্ড দলে খেলার সুযোগ পান। ডিসেম্বর, ২০০৮ সালে বিয়ে করেন তিনি।

আন্তর্জাতিক ক্রিকেট 
ক্যাপবিহীন অবস্থায় জুন, ২০০৭ সালে ভারত ও দক্ষিণ আফ্রিকার বিপক্ষে অংশ নেয়ার জন্য আয়ারল্যান্ড দলে স্থান পান। ভারতের বিপক্ষে খেলার সুযোগ না পেলেও ২৪ জুন, ২০০৭ তারিখে দক্ষিণ আফ্রিকার বিপক্ষে গ্যারি উইলসনের পরিবর্তে অংশগ্রহণ করেন। এভাবেই তার একদিনের আন্তর্জাতিকে অভিষেক ঘটে। ট্রেন্ট জনস্টন সপ্তম বোলার হিসেবে কুস্যাককে বোলিং করান। আয়ারল্যান্ডের চার উইকেটের মধ্যে তিনটিই তিনি লাভ করেন। মরনে ফন উইককে আউট করে প্রথম উইকেট পান। এরপর জ্যাক ক্যালিস ও হার্শেল গিবসের উইকেট পান। ৩১ ওভারে ১৭৪ রানের লক্ষ্যমাত্রা অতিক্রম করতে গিয়ে অপরাজিত ৩৬ রান করে কুস্যাক দলের সর্বোচ্চ সংগ্রহকারী হন। কিন্তু ৪২ রানের ব্যবধানে তার দলের ইনিংস থেমে যায়।

ক্লাব ক্রিকেট 
১০ জুন, ২০০৭ তারিখে মিডলসেক্সের বিপক্ষে একদিনের ক্রিকেটে অভিষেক ঘটে তার। ব্যয়বহুল ওভার করলেও ছয় নম্বরে ব্যাটিংয়ে নেমে ২৯ রান করেন। ঐ খেলায় আয়ারল্যান্ড দল ১৭৫ রান করলেও ছয় উইকেটে পরাজিত হয় তার দল। দলনায়ক ট্রেন্ট জনস্টন প্রথম খেলায় তার অসহিষ্ণু মনোভাবের কথা তুলে ধরেন। তারপরও আন্তর্জাতিক ক্রিকেট অঙ্গনে কুস্যাকের অভিষেক স্বার্থক হয় ও ম্যান অব দ্য ম্যাচের পুরস্কার পান।

তথ্যসূত্র

আরও দেখুন 
 জন ব্রেসওয়েল
 ২০১১ ক্রিকেট বিশ্বকাপ দলসমূহ
 ২০১৪ শ্রীলঙ্কা ক্রিকেট দলের আয়ারল্যান্ড সফর
 ২০১১-১৩ আইসিসি বিশ্ব ক্রিকেট লীগ চ্যাম্পিয়নশীপ

বহিঃসংযোগ 
 
 

আইরিশ ক্রিকেটার
১৯৮০-এ জন্ম
জীবিত ব্যক্তি
আয়ারল্যান্ডের একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
আইরিশ ক্রিকেট কোচ
মোহাম্মদ তৌকির

মোহাম্মদ তৌকির খান (জন্ম: ১৪ জানুয়ারি, ১৯৭২) সংযুক্ত আরব আমিরাতে জন্মগ্রহণকারী আমিরাতি ক্রিকেটার। সংযুক্ত আরব আমিরাত জাতীয় ক্রিকেট দলের অধিনায়কের দায়িত্ব পালন করছেন তিনি। মূলতঃ তিনি অফ-স্পিন বোলিং করেন। পাশাপাশি নিচের সারির ব্যাটসম্যান হিসেবেও ভূমিকা রাখছেন।

খেলোয়াড়ী জীবন 
১৯৯৬ সালে এসিসি ট্রফির চূড়ান্ত খেলায় তিনি সর্বপ্রথম অংশগ্রহণ করেন। ১১ নম্বরে ব্যাটিং করলেও তিনি বোলিংয়ে অংশ নেননি। সর্বশেষ তিনটি আইসিসি ট্রফি ও সর্বশেষ ছয়টি এসিসি ট্রফি প্রতিযোগিতার প্রত্যেকটিতেই তার উপস্থিতি রয়েছে। তন্মধ্যে জাপানের বিপক্ষে ১০ ওভার বোলিং করে ১০ রানে ৬ উইকেট সংগ্রহ তার সেরা বোলিং পরিসংখ্যান। ২০০৪ সালে হংকং ইন্টারন্যাশনাল ক্রিকেট সিক্সেস প্রতিযোগিতায় খেলেন।

২০০৪ সালের এশিয়া কাপে ভারত ও শ্রীলঙ্কার বিপক্ষে অনুষ্ঠিত একদিনের আন্তর্জাতিকে অংশগ্রহণ করেন। উভয় খেলাতেই তার দল হেরে যায়। তন্মধ্যে ভারতের বিপক্ষে ৫৫ রান করেছিলেন।

ক্রিকেট বিশ্বকাপ 
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য তৌকিরকে অধিনায়কের দায়িত্ব প্রদানপূর্বক ১৫-সদস্যের চূড়ান্ত তালিকা প্রকাশ করে। তার নেতৃত্বে সংযুক্ত আরব আমিরাত দল জিম্বাবুয়ের বিপক্ষে গ্রুপ-পর্বের খেলায় একদিনের আন্তর্জাতিকে তাদের সর্বোচ্চ ইনিংস (২৮৫/৭) গড়ে।

তথ্যসূত্র

বহিঃসংযোগ 
Cricket Archive: Profile
Cricket Archive: 6-10 vs Japan
Cricket Archive: 55 vs India

আমিরাতি ক্রিকেটার
১৯৭২-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
সংযুক্ত আরব আমিরাত জাতীয় ক্রিকেট দলের অধিনায়ক
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
ভোর

ভোর বলতে বোঝায় দিনের একটি অংশবিশেষ যখন সূর্য উঠতে শুরু করে। ভোর বেলায় সূর্যের উদয়ের সময়ে পরিবেশে মৃদু সূর্যালোক ছড়িয়ে পড়ে। তবে এসময় সূর্য দিগন্তের নিচে অবস্থান করে। ভোড় এবং সূর্যোদয় এক ব্যাপার নয়। সূর্যোদয় হল যখন সূর্যের একাংশ দিগন্তের উপরে চলে আসে এবং তা ধীরে ধীরে পরিষ্কার হয়ে ওঠে। ভোরবেলা সূর্য দেখা না গেলেও সূর্যের অবস্থান কোনদিকে – তা বোঝা যায়।

অক্ষাংশের প্রভাব

বিষুবীয় অঞ্চল
বিভিন্ন অক্ষাংশে ভোরবেলার দৃশ্য ও সময় বিভিন্ন রকম হয়ে থাকে। বিষুবীয় অঞ্চলে ভোরবেলার সময় সর্বনিম্ন বিশ মিনিট পর্যন্ত স্থায়ী হয়, অন্যদিকে মেরু অঞ্চলে এই পরিমাণ কয়েক ঘণ্টা পর্যন্ত স্থায়ী হতে পারে। পৃথিবীর দুই মেরুতে ভোরের সময় কয়েক সপ্তাহ পর্যন্ত স্থায়ী হয়। 
বিষুব রেখার নিকটে সন্ধ্যা এবং ভোরের সময় পৃথিবীর সর্বনিম্ন। এই স্থানে দিগন্তের সাথে সমকোণে সূর্যের উদয় এবং অস্ত হয়। পৃথিবীর বিষুব অঞ্চলে গোধূলী ও ভোরের সময় সর্বনিম্ন।

মেরু অঞ্চল
গ্রীষ্ম ও শীতের অয়নকালে দিন ও রাতের পরিমাণ হ্রাস পায়, এর প্রভাব পড়ে ভোর ও গোধূলীর সময়ের উপর। এটি মেরু অঞ্চলে আরো বেশি পরিলক্ষিত হয়। মেরু অঞ্চলে সূর্য উদয় হয় বসন্ত বিষুবে এবং অস্ত যায় শরৎ বিষুবে, ফলে দীর্ঘ সময় ধরে ভোর ও গোশূলী স্থায়ী হয়।

পুরাণ ও ধর্মে ভোর
অনেক ইন্দো-ইউরোপীয় পৌরাণিক কাহিনীতে ভোরের দেবতা রয়েছে। ভোরের দেবতা সৌর দেবতা থেকে ভিন্ন। গ্রীক পুরাণে বিদ্যমান ইওস, রোমান পুরাণের অরোরা, ভারতীয় পুরাণের উশাস, জার্মান পুরাণের অস্ট্রণ ভোরের দেবতা। হিন্দুদের ভোরের দেবতা অরোরার পুরুষ লিঙ্গের। আমেরিকান পুরাণের ভোরের দেবতা অ্যানপাও-এর দুইটি মুখ রয়েছে বলে প্রচলিত।

ইসলাম ধর্মে ভোর ফযরের সালাতের সময়। রমযানের সময় ভোরের শুরু থেকে রোযা শুরু হয়।

ইহুদী ধর্মে ভোরের সময় কীভাবে গণনা করা হবে – তা তালমুদে বর্ণনা করা হয়েছে। তালমুদে বর্ণিত রয়েছে যে সূর্য উদয়ের ৭২ মিনিট ভোর শুরু হয়। তালমুদ বিশেষজ্ঞ ভিলনা গাওনের মতে তালমুদে বর্ণিত ভোরের সময়ের কথা মেসোপটেমিয়ার কোন বিষুবীয় স্থানের দিনকে নির্দিষ্ট করে সংজ্ঞায়িত করা হয়েছে।

তথ্যসূত্র

বহিঃসংযোগ

Worldwide timetable for dawn time calculation

দিনের অংশ
ভোর
পৃথিবী ঘটনা
সমাবর্তন

সমাবর্তন () এর অর্থ হচ্ছে "এক সাথে মিলিত হওয়া"। ইংরেজি Convocation শব্দটি লাতিন Convocare শব্দ থেকে এসেছে, যেটি প্রাচীন গ্রিক শব্দ ἐκκλησία (আক্ষ. এক্লেশিয়া) এর অনুবাদ, যেখানে ἐκκλησία মানে হচ্ছে একদল মানুষ কোন নির্দিষ্ট উদ্দেশ্যকে (বেশিরভাগ সময়ে একাডেমিক উদ্দেশ্যে) সামনে রেখে একত্রিত হওয়া।

প্রাচীন ভারতে সমাবর্তন 

সমাবর্তন (সংস্কৃত: समावर्तन) প্রাচীন ভারতে শিষ্যরা গুরুগৃহে শিক্ষাগ্রহণ শেষে গুরুকুল থেকে নিজ গৃহে যাওয়ার অনুষ্ঠানিক বিদায় নির্দেশ করে। যা ভারতীয় গ্রন্থে বর্ণিত ষোড়শ সংস্কারের মধ্যে একটি ।

ধর্মযাজকদের সমাবর্তন
একসময় গির্জার সম্মেলনকেও "সমাবর্তন" বলা হতো।

ক্যান্টারবারি এবং ইয়র্কের সমাবর্তন

বৈঠক
উচ্চশিক্ষায়তনিক পরিভাষা
ডিজিটাল কন্টেইনার ফরমেট

একটি কন্টেইনার বা র‍্যাপার হল একটি মেটাফাইল ফরমেট যার উপকরণ বর্ণনা করে কতগুলো ডাটা এবং মেটাডাটার ভিন্ন উপাদান একসাথে একটি কম্পিউটার ফাইলে রয়েছে।

আগের ক্রস-প্ল্যাটফর্ম কন্টেইনার ফরমেটগুলোর মধ্যে ছিল স্বতন্ত্র এনকোডিং নিয়ম এবং ১৯৮৫ সালের অভ্যন্তরীন ফাইল ফরমেট। কনটেইনারগুলো বহুমাধ্যম এ্যাপ্লিকেশনগুলোতে বেশি ব্যবহৃত হয়।

গুনাগুন
কন্টেইনারটি কীভাবে ডেটা বা মেটাডেটা এনকোড করা হবে তা বর্ণনা করে না। সুতরাং একটি প্রোগ্রাম একে হয়ত চিহ্নিত বা চালান বা খুলতে গেলে এর মধ্যস্থিত ডেটা ডিকোড করতে পারবে না। কারণ হতে পারে প্রোগ্রামটিতে ডিকোড করার গণনা প্রণালী নেই।

সংজ্ঞানুযায়ী, একটি কন্টেইনার ফরমেটে যে কোন ধরনের ডাটা থাকতে পারে। যদিও এধরনের অল্প কিছু মাত্র ফাইল ফরমেট রয়েছে যেমন মাইক্রোসফট উইন্ডোজের ডিএলএল ফাইল। বেশিরভাগ কন্টেইনার ফরমেটই বিশেষভাবে তৈরী করা হয় শুধুমাত্র বিশেষ ডেটার প্রয়োজনে। উদাহরণসরূপ, কন্টেইনারগুলো প্রায়শই বহুমাধ্যমে ব্যবহৃত ফাইল ফরমেটে দেখা যায়। যেহেতু অডিও এবং ভিডিও স্ট্রীমগুলো অনেক ভিন্ন ভিন্ন গণনা প্রণালী দ্বারা এনকোড বা ডিকোড করা যেতে পারে, সেহেতু একটি কন্টেইনার ফরমেটই হয়ত ব্যবহৃত হবে ব্যবহাকারীকে শুধুমাত্র একটি ফাইল ফরমেট দেওয়ার জন্য।

বহুমাধ্যম কন্টেইনার ফরমেট
কন্টেইনারের মাধ্যমে কন্টেইনারের মধ্যস্থিত বিভিন্ন প্রকারের ডাটা চিহ্নিত করা যায়। সাধারণ কন্টেইনারে হয়ত বিভিন্ন ধরনের অডিও ফরমেট থাকবে কিন্তু জটিল ও উন্নত কন্টেইনারে বহু অডিও ভিডিও স্ট্রীম, সাবটাইটেল, অধ্যায় তথ্য, ট্যাগিং তথ্য (মেটাডাটা) থাকে এবং সেগুলো একসাথে চলার জন্য তথ্যগুলো এমনভাবে থাকে যাতে তা সমলয়ে হয়। বেশির ভাগ সময়ই, ফাইল হেডারে মেটাডাটা এবং সময়লয়ের তথ্য কন্টেইনার ফরমেট দ্বারা সুনির্দিষ্ট করে দেয়া থাকে। উদাহরণ হিসেবে বলা যায়,  ইন্টারনেট ভিডিও স্ট্রীমিং যাকে বানানো হয়েছে নিম্ন মান এবং দ্রুততার জন্য উচ্চ মান সম্পন্ন ডিভিডি স্ট্রীম থেকে ভিন্ন।

কন্টেইনার ফরমেটের অংশগুলোর বিভিন্ন নাম আছে: "চাঙ্কস" (আরআইএফএফ, পিএনজি), "এটম" (কুইকটাইম/এমপি৪), "প্যাকেটস" (এমপিইজি-টিএস) এবং "সেগমেন্ট" (জেপিইজি) ইত্যাদি। একটি চাঙ্কে যা থাকে তাকে "ডাটা" বা "পেলোড" বলে ডাকা হয়। বেশিরভাগ কন্টেইনারে চাঙ্কগুলো ক্রমানুসারে সাজানো থাকে যাদের প্রত্যেকের হেডার থাকে (কিন্তু টিআইএফএফ অফসেট জমা করে এই জায়গায়)। ফাইল যদি নষ্ট হয়ে যায় তাহলে চাঙ্কগুলোর মাধ্যমে তা পুনরুদ্ধার সম্ভব হয় কিন্তু অফসেটে তা ফ্রেম সমস্যা হয়ে দেখা দেয়।

কিছু কন্টেইনার শুধুমাত্র অডিওর জন্য:

 এআইএফএফ (আইএফএফ ফাইল ফরমেট, ম্যাকে বহুল ব্যবহৃত)
 ডব্লিউএভি (আরআইএফএফ ফাইল ফরমেট, উইন্ডোজে বহুল ব্যবহৃত)
 এক্সএমএফ (এক্সটেনশিবল মিউজিক ফরমেট)

যে কন্টেইনারগুলো শুধু ছবির জন্য:

 এফআইটিএস (নমনীয় ছবি স্থানান্তর ব্যবস্থা) স্থির চিত্র, অশোধিত ডাটা, এবং মেটাডাটা সহযোগী।
 টিআইএফএফ (ট্যাগড ইমেজ ফাইল ফরমেট) স্থির চিত্র এবং সহযোগী মেটাডাটা।

অন্যান্য নমনীয় কন্টেইনারে বিভিন্ন ধরনের অডিও ভিডিও ও অন্যান্য মিডিয়াগুলো রাখা যায়। জনপ্রিয় কিছু বহুমাধ্যম কন্টেইনার হল:

অন্যান্য কন্টেইনার ফরমেটের মধ্যে রয়েছে এনইউটি, এমএক্সএফ, জিএক্সএফ, র‍্যাটডিভিডি, এসভিআই, ভিওবি এবং ডিআইভিএক্স মিডিয়া ফরমেট।

তথ্যসূত্র

কম্পিউটার ফাইল ফরমেট
কম্পিউটার ফাইল
চলচ্চিত্র ও ভিডিও পরিভাষা
কম্পিউটার মান
ধারক ফরমেট (ডিজিটাল)
চলচ্চিত্র ও ভিডিও প্রযুক্তি
নগর পরিকল্পনা

নগর পরিকল্পনা একটি কারিগরী ও রাজনৈতিক প্রক্রিয়া যার মাধ্যমে ভূমির ব্যবহার এবং নাগরিক পরিবেশের নকশা প্রণয়ন করা হয়। এই প্রক্রিয়ার মধ্যে বায়ু, পানি, নগরের অবকাঠামো, পরিবহণ ব্যবস্থা, পরিষেবা ব্যবস্থাপনা ইত্যাদি অন্তর্ভুক্ত। নগর পরিকল্পনার মাধ্যমে মানব বসতির সঠিক উন্নয়ন নিশ্চিত করা হয়। নগরের সম্পদ (যেমন পানি, গ্যাস) কীভাবে মানুষের কাছে পৌছে দেয়া হবে, অবকাঠামোগত বিন্যাস ও স্থানভেদে ভূমির সঠিক ব্যবহার নিশ্চিতিকরণ ইত্যাদি বিষয় নগর পরিকল্পনার মাধ্যমে বাস্তবায়ন করা হয়। নগর সম্পর্কিত গবেষণা ও বিশ্লেষণ, কৌশলগত চিন্তা, স্থাপত্য, নগর নকশা, জনমত নিরীক্ষণ, নীতিমালা প্রণয়ন, বাস্তবায়ন ও ব্যবস্থাপনা নগর পরিকল্পনার বৃহৎ ক্ষেত্রের অন্তর্গত। নগর পরিকল্পনার অন্যতম বিষয় নগরের কোন অংশবিশেষের নকশা প্রণয়ন করা। নগরের সার্বিক অবস্থা অনুসারে এবং বিভিন্ন বিষয়কে চিহ্নিত করে কোন নকশা প্রণয়ন করা হয়। নগরের সঠিক ব্যবস্থাপনা নিশ্চিতের উদ্দেশ্যে প্রয়োজনীয় নীতিমালা প্রণয়নে নগর পরিকল্পনাবিদগণ কাজ করে থাকে।

ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। এছাড়া নগরের পুনঃউন্নয়ন বা পুনর্গঠনের ক্ষেত্রেও নগর পরিকল্পনা কাজ করে। বিশ্বের অনেক দেশে ক্রমশ বর্ধিষ্ণু নগরায়নের প্রেক্ষাপটে সঠিকভাবে নগরের উন্নয়নের ক্ষেত্রে নগর পরিকল্পনার প্রয়োগ করা হয়। বিংশ শতাব্দীর শেষাংশে একটি ধারণা প্রবর্তিত হয় যে সকল ধরনের পরিকল্পনার মূল লক্ষ্য টেকসই উন্নয়ন নিশ্চিতকরণ।

তথ্যসূত্র

নগর পরিকল্পনা
মাইক্রোফোন

মাইক্রোফোন এক ধরনের যন্ত্র, যাকে কথ্য ভাষায় মাইক ও বলা হয়ে থাকে। এটি এক ধরনের সেন্সর হিসেবে কাজ করে, যা শব্দ শক্তিকে তড়িৎশক্তিতে রূপান্তর করে। ফলে তারের মাধ্যমে সংবাহন সম্ভব হয়। কম্পিউটার, মোবাইল ফোন, অডিও রেকর্ডার, শ্রবণসহায়ক যন্ত্র, মেগাফোন, রেডিও বা টেলিভিশন সম্প্রচার কেন্দ্র ইত্যাদি ক্ষেত্রে এর বহুল ব্যবহার পরিলক্ষিত হয় ।

আধুনিক কালের বেশির ভাগ মাইক্রোফোনই তড়িৎ-চুম্বকীয় আবেশ, ক্যাপাসিট্যান্স বা ধারকত্বের পরিবর্তন, পিজোইলেক্ট্রিক ইফেক্ট অথবা বাতাসের চাপের পার্থক্য ব্যবহার করে বৈদ্যুতিক সিগনাল তৈরী করে।

মাইক্রোফোনের কার্যপদ্ধতি
মাইক্রোফোনের ধাতুর তৈরি একটি পাতলা পাত বা ডায়াফ্রাম থাকে। ডায়াফ্রামের সাথে একটা চলকুণ্ডলী লাগানো থাকে যেটি একটা চৌম্বকীয় ক্ষেত্রের ভেতর নড়াচড়া করতে পারে। যখন কেউ এই মাইক্রোফোনের সামনে কথা বলে তখন ডায়াফ্রামটি শব্দ তরঙ্গের কম্পনের সাথে কাঁপতে থাকে। ডায়াফ্রাম সাথে লাগানো চলকুণ্ডলীটিও চৌম্বক ক্ষেত্রের সামনে-পিছনে নড়তে থাকে। চৌম্বক ক্ষেত্রে একটি চলকুণ্ডলী নাড়াচাড়া করলে সেখানে একটি বিদ্যুৎ শক্তির আবেশ হয়, কাজেই  মাইক্রোফোনটি শব্দ শক্তিটিকে বিদ্যুৎ শক্তিতে রূপান্তর করে একটি বৈদ্যুতিক সিগন্যাল পাঠায়।

শব্দের এই বৈদ্যুতিক সংকেত শব্দের নিখুঁত উপস্থাপন হলেও এর মান খুবই কম থাকে, তাই তাকে ব্যবহার করার জন্য অ্যামপ্লিফায়ারে বাড়িয়ে নিতে হয়।

তথ্যসূত্র 

শব্দবিজ্ঞান
মাইক্রোফোন
১৯শ শতাব্দীর উদ্ভাবন
মার্কিন উদ্ভাবন
কম্পিউটিং ইনপুট ডিভাইস
টেলিভিশন প্রযুক্তি
শব্দধারণ
স্যামসাং গ্যালাক্সি এস৫

স্যামস্যাং গ্যালাক্সি এস ৫ হল অ্যান্ড্রয়েড ফোন।এটি তৈরি করেছেন স্যামসাং ইলেকট্রনিক্স।এটি ২০১৪ সালের এপ্রিল মাসের ২১ তারিখ মুক্তি পায়।এটি পৃথিবীর সেরা ফোনগুলোর মধ্যে অন্যতম।

বহিঃসংযোগ 
 

অ্যান্ড্রয়েড (অপারেটিং সিস্টেম) ডিভাইস
স্যামসাং গ্যালাক্সি
৪কে ভিডিও রেকর্ডিং সহ মোবাইল ফোন
বন্ধ ফ্ল্যাগশিপ স্মার্টফোন
স্যামসাং স্মার্টফোন
২০১৪-এ প্রবর্তিত মোবাইল ফোন
ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
ইনফ্রারেড ট্রান্সমিটার সহ মোবাইল ফোন
বন্ধ স্যামসাং গ্যালাক্সি স্মার্টফোন
মঞ্জুলা গুরুগে

অশঙ্কা মঞ্জুলা গুরুগে (; জন্ম: ১৪ ফেব্রুয়ারি, ১৯৮১) শ্রীলঙ্কার আম্বাল্যাঙ্গোডায় জন্মগ্রহণকারী আমিরাতি ক্রিকেটার। দলে তিনি মূলতঃ বামহাতি ফাস্ট-মিডিয়াম বোলার। এছাড়াও, ডানহাতি ব্যাটসম্যান হিসেবে সংযুক্ত আরব আমিরাত ক্রিকেট দলে খেলছেন।

খেলোয়াড়ী জীবন 
১৯৯৯-২০০০ মৌসুমে শ্রীলঙ্কার সিংহ স্পোর্টস ক্লাবের পক্ষে প্রথম-শ্রেণীর ক্রিকেটে তার অভিষেক ঘটে। ২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় তার একদিনের আন্তর্জাতিকে অভিষেক হয়। স্কটল্যান্ডের বিপক্ষে তিনি ৬৭ রানে ৩ উইকেট দখল করেন। কিন্তু তার দল ৪১ রানে পরাজিত হয়। এছাড়াও, বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে।

আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য মঞ্জুলাসহ ১৫-সদস্যের চূড়ান্ত তালিকা প্রকাশ করে।

তথ্যসূত্র

আরও দেখুন 
 মোহাম্মদ তৌকির
 ২০১৫ ক্রিকেট বিশ্বকাপ দলসমূহ
 সংযুক্ত আরব আমিরাত জাতীয় ক্রিকেট দল

আমিরাতি ক্রিকেটার
১৯৮১-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
ফাইল ফরমেটের তালিকা

এই নিবন্ধটি ফাইল ফরমেটের তালিকা নিয়ে তৈরী করা হয়েছে। ফাইল ফরমেটগুলো শ্রেণী আকারে সাজানো হয়েছে। এই ফাইল ফরমেটগুলো যে কোন কম্পিউটারেই দেখা যায়। যদি এক্সটেনশনগুলো ফরমেটের নাম বা সংক্ষেপণ থেকে ভিন্ন হয় তাহলে ফাইলের নামের এক্সটেনশনগুলো বন্ধনিতে দেখানো হয়েছে। তত্ত্ব অনুসারে, ল্যাটিন বর্ণমালা এবং সংখ্যা ব্যবহার করে একটি তিন অক্ষর বিশিষ্ট এক্সটেনশনের সংখ্যা মোট ৪৬,৬৫৬ ধরনের হতে পারে; (২৬+১০)৩। কিন্তু যখন আরো বিভিন্ন রকম অক্ষর যোগ করা হবে এই সংখ্যা বাড়বে। অনেক অপারেটিং সিস্টেমই ফাইলের নাম সীমাবদ্ধ করে না একটি মাত্র এক্সটেনশনে যার আকার ৪ অক্ষরের কম, কিছু অপারেটিং সিস্টেমে তা দেখা যেত যা ফ্যাট(এফএটি) ফাইল সিস্টেম ব্যবহার করত। ইউনিক্সের মত অপারেটিং সিস্টেমে এই নিয়ম মানা হয় না। মাইক্রোসফট উইন্ডোজ এনটি, ৯৫, ৯৮ এবং মি সিস্টেমে তিন অক্ষরের এই সীমাবদ্ধতা ৩২ বিট বা ৬৪ বিটের এ্যাপ্লিকেশনে রাখা হয়নি। এক্ষেত্রে উইন্ডোজ ৯৫ এবং এনটি ৩.৫ ভার্সনের আগের ফ্যাট (এফএটি) ফাইল সিস্টেম ছাড়া।  কিছু কিছু ফাইলের নামের এ্যক্সটেনশন তিন অক্ষরের থেকে বড়।

আর্কাইভ এবং সংক্ষেপিত

বাস্তব রেকর্ড সক্ষম মিডিয়া সংরক্ষণ

কম্পিউটার-সহায়

ইলেক্ট্রনিক নকশা সয়ংক্রিয়ভাবে (ইডিএ)

ডেস্কটপ প্রকাশনা

আর্থিক সংরক্ষণ

আর্থিক ডাটা স্থানান্তর ফরমেট

গ্রাফিক্স

রঙের প্যালিট

রঙ ব্যবস্থাপনা

সংযোগ এবং শর্টকাট

গাণিতিক

অবজেক্ট কোড, নিবার্হি ফাইল, অংশীদারি এবং গতিময় সংযুক্ত লাইব্রেরি

অবজেক্ট এক্সটেনশন

ব্যক্তিগত তথ্য ব্যবস্থাপক

প্রকল্প ব্যবস্থাপনা সফটওয়্যার

তথ্যসূত্র ব্যবস্থাপনা সফটওয়্যার

বৈজ্ঞানিক ডাটা (ডাটা বিনিময়)

বহু-ক্ষেত্রীয় (ডোমেইন)

আবহাওয়া বিজ্ঞান

রসায়ন

গণিত

নিরাপত্তা

সার্টিফিকেটসমূহ এবং চাবিসমূহ

এক্স.৫০৯

এনক্রিপ্টেড ফাইল

পাসওয়ার্ড ফাইল

ট্যাবুলেটেড ডাটা

ভিডিও

ভিডিও সম্পাদনা এবং উৎপাদন

ভার্চুয়াল যন্ত্র

মাইক্রোসফট ভার্চুয়াল পিসি, ভার্চুয়াল সার্ভার

ভার্চুয়ালবক্স

প্যারালাল ওয়ার্কস্টেশন

কিউইএমইউ

ওয়েব ভিত্তিক ফাইল ফরমেট

অন্যান্য

কার্সর

সাধারণীকৃত ফাইল

সাধারণ ডাটা ফরমেট
এই ফাইল ফরমেটগুলো বহুল ব্যবহারের এবং সাধারণ মানের জন্যই ভালভাবেই সংজ্ঞায়ীত। কিন্তু প্রত্যেক ফাইলের মধ্যস্থিত ডাটা প্রায়শই বিশেষভাবে নির্দিষ্ট সফটওয়্যার বা ব্যবহারকারী দ্বারা বর্ধিত আরো নির্দিষ্ট কাজে ব্যবহারের জন্য।

পাঠ্য ভিত্তিক

শ্রেণীবদ্ধ ফাইল এক্সটেনশন

বাইনারি ফাইল

পাঠ্য ফাইল

আংশিক ফাইলসমূহ

ভিন্নতা এবং প্যাচ ফাইল

অসম্পূর্ন স্থানান্তর

অস্থায়ী ফাইল

আরও দেখুন

 ফাইল এক্সটেনশনের বর্ণমালা অনুসারে তালিকা

তথ্যসূত্র

বহিঃসংযোগ
 
 File formats available for search engines
স্বপ্নীল পাতিল

স্বপ্নীল প্রকাশ পাতিল (; জন্ম: ১৫ এপ্রিল, ১৯৮৫) ভারতীয় বংশোদ্ভূত আমিরাতি ক্রিকেটার। স্বপ্নীল পাতিল ডানহাতি ব্যাটসম্যান ও উইকেট-রক্ষক হিসেবে সংযুক্ত আরব আমিরাত ক্রিকেট দলে খেলছেন।

খেলোয়াড়ী জীবন 
২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। নিউজিল্যান্ডের লিঙ্কনের বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় স্কটল্যান্ডের বিপক্ষে তার ওডিআই অভিষেক হয়। তিনি ৯৯ বলে ৯৯ রান সংগ্রহ করেন। কিন্তু তার দল ৪১ রানে পরাজিত হয়। এছাড়াও, মার্চ, ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে। ২৮ বলে ২৩ রান সংগ্রহ করে টম কুপারের শিকারে পরিণত হন।

ক্রিকেট বিশ্বকাপ 
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য স্বপ্নীলসহ ১৫-সদস্যের চূড়ান্ত তালিকা প্রকাশ করে।

১২ মার্চ, ২০১৫ তারিখে ওয়েলিংটনের  ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে দায়িত্বশীল ১০০ বলে অপরাজিত ৫৭* রান করে দলের সর্বোচ্চ রান সংগ্রহকারী হন। কিন্তু খেলায় তার দল দক্ষিণ আফ্রিকার কাছে ১৪৬ রানের বিরাট ব্যবধানে পরাজিত হয়।

তথ্যসূত্র

আরও দেখুন 
 মঞ্জুলা গুরুগে
 ২০১৫ ক্রিকেট বিশ্বকাপ দলসমূহ
 সংযুক্ত আরব আমিরাত ক্রিকেট দল

বহিঃসংযোগ

আমিরাতি ক্রিকেটার
১৯৮৫-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
মহারাষ্ট্র থেকে আগত ক্রিকেটার
ভারতীয় ক্রিকেটার
উইকেট-রক্ষক
একবিংশ শতাব্দীর ভারতীয় ক্রীড়াবিদ
ঘনীভূত পুচ্ছ

ঘনীভূত বাষ্পীয় লেজ বা পুচ্ছ () একধরনের লম্বা কৃত্রিম মেঘ যা মাঝে মাঝে বিভিন্ন বিমানের পিছনে চলার সময় তৈরি হয় । এটি মূলত বিমানের ইঞ্জিন থেকে নির্গত গ্যাসের ভিতর থাকা জল কণা দ্বারা গঠিত হয়।

বিমানের চলাচলের পথের উচ্চতায় (প্রায় ২৫ হাজার থেকে ৪০ হাজার ফিট) তাপমাত্রা, আর্দ্রতা এসবের উপর ভিত্তি করে এর স্থায়িত্ব কয়েক সেকেন্ড, মিনিট বা কয়েক ঘণ্টাও হতে পারে এবং দৈর্ঘ্য কয়েক মাইল পর্যন্ত হতে পারে ।

গঠন 

বিমানের জ্বালানী পুড়ে প্রধানত কার্বন ডাইঅক্সাইড এবং জলীয় বাষ্প তৈরি করে। এই জলীয় বাষ্প উচ্চ উচ্চতায় ঘনীভূত হয়ে ক্ষুদ্র ক্ষুদ্র কণায় পরিণত হয়, যা পরবর্তীতে এই কৃত্রিম মেঘ তৈরি করে।

তথ্যসূত্র

মেঘ সংক্রান্ত
২০১৪-১৫ আফগানিস্তান ক্রিকেট দলের সংযুক্ত আরব আমিরাত সফর

আফগানিস্তান ক্রিকেট দল ২৮ নভেম্বর, ২০১৪ থেকে ৪ ডিসেম্বর ২০১৪ তারিখ পর্যন্ত সংযুক্ত আরব আমিরাত সফর করে। এ সফরে চারটি একদিনের আন্তর্জাতিক ক্রিকেট খেলা অনুষ্ঠিত হয়। সংযুক্ত আরব আমিরাত ক্রিকেট দল ৩-১ ব্যবধানে সিরিজ জয় করে।

দলের সদস্য

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

তথ্যসূত্র

বহিঃসংযোগ
 ইএসপিএনক্রিকইনফোতে প্রধান পাতা

২০১৪-এ আফগান ক্রিকেট
২০১৪-এ আমিরাতি ক্রিকেট
২০১৪–১৫ আন্তর্জাতিক ক্রিকেট প্রতিযোগিতা
আফগানিস্তান ক্রিকেট দলের সংযুক্ত আরব আমিরাত সফর
আন্তর্জাতিক ক্রিকেটে সংযুক্ত আরব আমিরাত সফর
তপু

রাশেদ উদ্দিন আহমেদ তপু (জন্ম: ২ জুন, ১৯৮১) যিনি তপু নামেই সমধিক পরিচিত, বাংলাদেশের একজন জনপ্রিয় গায়ক, গীতিকার, সুরকার, গিটার বাদক, কী-বোর্ড বাদক, সঙ্গীত পরিচালক।

ব্যক্তিগত জীবন 
তপুর পৈতৃক নিবাস কুমিল্লা জেলায়। ২০১২ সালের ২৪ আগস্ট তপু বিয়ে করেন নাজিবা সুলতানাকে।

শিক্ষাজীবন 
তপু তার মাধ্যমিক শিক্ষাজীবন শেষ করেন বরিশাল ক্যাডেট কলেজ থেকে। এর পূর্বে তিনি ইস্পাহানী ক্যান্টনমেন্ট পাবলিক স্কুল ও কলেজ এর শিক্ষার্থী ছিলেন। তিনি ১৯৯৮ সালে বরিশাল ক্যাডেট কলেজ থেকে যশোর বোর্ড থেকে বিজ্ঞান বিভাগ থেকে ১৩ তম স্থান অধিকারী হয়েছিলেন। তখন তার বাবা খুশি হয়ে তপুর কি পছন্দ সেটা জানতে চান। আর তাতে তপু তার বাবাকে একটা গিটার কিনে দিতে বলেন। বাবা তার কথা মত তাকে একটা অ্যাকুস্টিক গিটার কিনে দিলেন। আর সেটা নিয়ে সে সারাক্ষণ গান চর্চা করতে থাকলো তপু।

পেশাজীবন 
বর্তমানে তপু একটি টেলিকম কোম্পানীতে সিনিয়র ইঞ্জিনিয়ার হিসাবে কর্মরত আছেন। তার পাশাপাশি তিনি তার নিজের জন্য গান লিখেন, গানে সুর করেন এবং গান করেন।

যাত্রা ব্যান্ড ত্যাগ

অভিনয়
এই বিশ্ববিদ্যালয়েই কম্পিউটার সায়েন্স এ পড়াকালীন সময়ে তপু ’০৮ সালের ফেব্রুয়ারি মাসে নিজের প্রথম সলো অ্যালবাম বের করলেন ‘বন্ধু ভাবো কি’ শিরোনামে। এই অ্যালবাম বের হবার পর চারপাশ থেকে অসংখ্য বন্ধু, গুনগ্রাহীরা একের পর এক ফোন করতে থাকলেন। তখন চারপাশ থেকে শুভেচ্ছার জোয়ারে একেবারে ভেসে যাবার মতো অবস্থা তপুর।  ফারুকী তার সঙ্গে দেখা করতে চাইলেন। নিজের কাছের মানুষ বিখ্যাত গায়ক এবং আরেক বিখ্যাত মিউজিক কম্পোজার যথাক্রমে- অর্থহীনের সুমন এবং ফুয়াদকে নিয়ে ধানমন্ডির এক রেস্তোরায় তারা দেখা করলেন।  ফারুকী তাকে বললেন, “আপনি অভিনয় করবেন? আমি একটা নতুন ছবি বানাতে যাচ্ছি। নাম থার্ড পারসন সিঙ্গুলার নাম্বার। আপনাকে এই ছবিতে অভিনয় করতে হবে।”  তবে শেষ পর্যন্ত তিনি এই অফার গ্রহণ করলেন এবং অভিনয় করতে শুরু করলেন থার্ড পারসন সিঙ্গুলার নাম্বার নামে তার জীবনের প্রথম এবং এখনো পর্যন্ত একমাত্র ছবিতে।
থার্ড পারসন সিঙ্গুলার নাম্বার ছবিতে কাজ করাকে জীবনের এক অনন্য অভিজ্ঞতা বলে মনে করেন তপু। এর পেছনে তার যুক্তি হলো- এখানে সবাই খুব কাছের মানুষ হিসেবে কাজ করেছেন। যেন পিকনিক করতে করতেই তারা অভিনয় করেছেন বলে মনে হয়েছে তার। 
ছবি শুটিং করতে গিয়ে নানা ধরনের অভিজ্ঞতার মুখোমুখি হন অভিনেতা- অভিনেত্রীরা। তপুও এর ব্যতিক্রম নন। তিনি যেখানেই অভিনয় করতে গিয়েছেন, সাধারণ মানুষ তাকে দেখতে হামলে পড়েছেন। আর তারা ‘শাকিব খান, শাকিব খান’ বলে চিৎকার করেছেন। তবে এখনো তপু আসলে জানেন না- শাকিবের সঙ্গে তার মিলটা কোথায়!
থার্ড পারসন সিঙ্গুলার নাম্বার হলো মানুষের সমস্যা নিয়ে বানানো একটি ছবি। যেখানে এই সমাজে একা একা বসবাস করা একটি মেয়ের দুঃখ- কষ্টের কথা তুলে আনা হয়েছে। ছবিতে তিনি গায়ক তপুর চরিত্রেই অভিনয় করেছেন। যে কি না ছবির নায়িকা তিশা বিপদে পড়লে তাকে সাহায্য করতে এগিয়ে আসে। নিজের চরিত্রটি বেশ পছন্দই হয়েছে তার। যদিও তপু ভবিষ্যতে পারতপক্ষে অভিনয় করতে চান না। “কারণ ওটা আমার কাজ নয়”, বলেন তিনি।

একক 
বন্ধু ভাবো কি (২০০৮)
সে কে (২০১০)
আর তোমাকে (২০১৩)

শীর্ষ সঙ্গীত

সংগীত আয়োজন

চলচ্চিত্র 
তপু থার্ড পারসন সিঙ্গুলার নাম্বার নামে একটি চলচ্চিত্রে অভিনয় করেছেন। ।

তথ্যসূত্র

বহিঃসংযোগ 

১৯৭৯-এ জন্ম
জীবিত ব্যক্তি
বাংলাদেশী গায়ক
বাংলাদেশী শিল্পী
নর্থ সাউথ বিশ্ববিদ্যালয়ের প্রাক্তন শিক্ষার্থী
বাংলা ভাষার সঙ্গীতশিল্পী
বরিশাল ক্যাডেট কলেজের প্রাক্তন শিক্ষার্থী
১৯৮২-এ জন্ম
২১শ শতাব্দীর বাংলাদেশী সঙ্গীতশিল্পী
ঢাকার ব্যক্তি
ঢাকার সঙ্গীতজ্ঞ
ইস্পাহানী ক্যান্টনমেন্ট পাবলিক স্কুল ও কলেজের প্রাক্তন শিক্ষার্থী
ডাকঘর (নাটক)

ডাকঘর (১৯১২ খ্রিস্টাব্দ) রবীন্দ্রনাথ ঠাকুরের অন্যতম শ্রেষ্ঠ নাটক। মোট তিনটি দৃশ্যে ও ৫৩২টি(১ম দৃশ্যে ৭৭টি,২য় দৃশ্যে ৩০৩টি,৩য় দৃশ্যে ১৫২টি)সংলাপে সমগ্র নাটকটি সম্পূর্ণ হয়েছে।ডাকঘর রবীন্দ্রনাথের সাংকেতিক নাটকগুলির মধ্যে সম্ভবত সর্বাপেক্ষা জনপ্রিয় যা দেশে তো বটেই, বিদেশেও অনূদিত ও অভিনীত হয়েছিল।

অনুবাদ 
দেবব্রত মুখোপাধ্যায় দ্য পোস্ট অফিস (১৯১৪ খ্রিস্টাব্দ প্রকাশিত হয়) নামে এর অনুবাদ করেন। ভূমিকায় কবি ইয়েটস্ লেখেন, It conveys to the right audience an emotion of gentleness and peace.

বিষয়বস্তু 
'অমল' নামে একটি ছয়-সাত বছরের ছেলে, তারই ক্ষয় অবসন্নতা ও মৃত্যুর ঘটনা নিয়ে এই নাটক। শারীরিক বদ্ধতার মধ্যে, ক্লান্তি ও অসহায়তার মধ্যে, তার মনটি কেমন উজ্জ্বল চঞ্চলতায় দেশবিদেশ পরিক্রমায় ছুটে যেতে চাইছে, এই দ্বন্দ্ব সমগ্র পরিসর জুড়ে ফুটিয়ে তোলেন লেখক রবীন্দ্রনাথ।

নাটকে মৃত্যুর উপস্থিতি প্রতীকী; মুক্তির কথাটা এসেছে ব্যঞ্জনায়। রাজার ডাকঘর, ডাকঘরের নানা ডাকহরকরা, এবং তাদের বয়ে নিয়ে আসা রাজার চিঠি, সবই এই প্রতীকের অঙ্গ।

প্রযোজনা ও বিদেশে সমাদর 
 দ্বিতীয় বিশ্বযুদ্ধ-এ জার্মান নাৎসি বাহিনীর কবলগ্রস্ত পারি শহরের রেডিওতে এর অভিনয় হয়।
 ১৯৯৩-৯৪ সালে জার্মান প্রযোজক মেরিং এর প্রযোজনায়।
 ১৯৯৪ সালে লন্ডনে উইলিয়াম রাডিচে ও জিল ফারবিনের উপস্থাপনায়।

সমালোচনা 
 প্রভাতকুমার মুখোপাধ্যায় —"আধ্যাত্মিক দিক থেকে ডাকঘরের একটা সুষ্ঠু ব্যাখ্যা করা যায়।"
 উপেন্দ্রনাথ ভট্টাচার্য —"মৃত্যুই অমলের মুক্তির দূত — তাঁর পরমবন্ধু।"
 আশুতোষ ভট্টাচার্য —"অমলও মানবাত্মার প্রতীক, বন্ধনই আত্মার পীড়া। অমলের পীড়া শারীরিক কোন বিকার মাত্র নহে, ইহা মনের অস্বস্তি-অবস্থা, চারিদিকের বন্ধন হইতেই অস্বস্তির জন্ম। এই বন্ধন হইতে মুক্তিই আত্মার চিরন্তন কাম্য; একমাত্র মৃত্যুর মধ্য দিয়াই এ মুক্তি সম্ভব হইয়া থাকে।"
 আবু সয়ীদ আইয়ুব —"এই বালক শিশুটি আর সব ভুলে গিয়ে অনন্তের মধ্যে বিলীন হয়ে যাওয়ার জন্য লালায়িত হয়ে উঠবে — এমন কল্পনাও আমার পক্ষে পীড়াদায়ক।"

আরও পড়ুন
ডাকঘর (হিন্দি চলচ্চিত্র)

তথ্যসূত্র

বহিঃসংযোগ
Text of The Post Office

ভারতীয় নাটক
রবীন্দ্রনাথ ঠাকুরের নাটক